IND vs AUS: धोनी की टी20 टीम में वापसी, ऋषभ पंत को वनडे टीम में जगह नहीं  
टेस्ट सीरीज के बाद ऑस्ट्रेलिया में तीन वनडे
न्यूजीलैंड दौरे में पांच वनडे व तीन टी-20 मुकाबले
किसी नए चेहरे को नहीं मिल सकी टीम में जगह
राष्ट्रीय चयन समिति ने ऑस्ट्रेलिया के खिलाफ खेले जाने वाली वनडे सीरीज के लिए टीम का ऐलान कर दिया गया है, तो न्यूजीलैंड दौरे के लिए भी वनडे (India's ODI Team ) और टी-20 टीम का ऐलान कर दिया गया है. पिछले दिनों टी20 टीम से बाहर होने के बाद मीडिया में बड़ा मुद्दा बन गए महेंद्र सिंह धोनी  (Mahendra Singh Dhoni) की टी-20 टीम (India's T20I Team) में वापसी हुई है. लेकिन चौंकाने वाली बात यह है कि टेस्ट सीरीज के बाद ऑस्ट्रेलिया के खिलाफ खेले जाने वाले तीन वनडे और इसके बाद न्यूजीलैंड की धरती पर विश्व कप के लिहाज से महत्वूपर्ण पांच वनडे मैचों के लिए घोषित टीम युवा विकेटकीपर ऋषभ पंत (Rishabh Pant) को जगह नहीं दी गई है.
आप जानते ही हैं कि भारतीय कप्तान महेंद्र सिंह को टी-20 से ड्रॉप करना कितना ज्यादा चर्चाओं में रहा था. कहीं चर्चा थी कि आराम दिया गया है, तो कहीं लिखा गया कि ड्रॉप किया गया है. बहरहाल, टी-20 में अब धोनी की वापसी हो गई है. वहीं ऑस्ट्रेलिया व न्यूजीलैंड दौरे के लिए काफी हद तक इकलौते विकेटकीपर के रूप में धोनी का चयन यह बताने के लिए काफी है कि टीम इंडिया की प्लानिंग में धोनी कितने ज्यादा अहम हैं. 
India's squad for T20I series against New Zealand: Virat(Capt), Rohit (vc), KL Rahul, Shikhar Dhawan, Rishabh Pant, Dinesh Karthik, Kedar Jadhav, MS Dhoni (WK), Hardik Pandya, Krunal Pandya, Kuldeep Yadav, Yuzvendra Chahal, Bhuvneshwar Kumar, Jasprit Bumrah, Khaleel Ahmed
India's squad for ODI series against Australia and New Zealand: Virat (Capt), Rohit (vc), KL Rahul, Shikhar, Rayudu, DK, Kedar Jadhav, MS Dhoni (WK), Hardik Pandya, Kuldeep Yadav, Yuzvendra Chahal, Ravindra Jadeja, Bhuvneshwar Kumar, Jasprit Bumrah, Khaleel Ahmed, Mohammed Shami
बता दें कि ऑस्ट्रेलिया में टेस्ट सीरीज के बाद भारतीय टीम तीन वनडे मैच खेलेगी, तो न्यूजीलैंड में टीम इंडिया पांच वनडे और तीन टी-20 मैच खेलेगी.